లంగర్‌హౌస్

లంగర్‌హౌస్ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది గోల్కొండకు దగ్గరలో ఉన్నది.

చరిత్ర 
 గోల్కొండ నవాబుల కాలంలో లంగర్‌ఖానాగా పిలిచిన ప్రాంతం కాలక్రమేణా లంగర్‌హౌస్‌గా రూపాంతరం చెందింది. ఇక్కడ నవాబుల జమానాలో సైనికుల కోసం భోజనశాల ఉండేది. గోల్కొండ నుంచి సైనికులు ఇక్కడికి వచ్చి భోజనాలు చేసి వెళ్లేవారు. కాలక్రమేణా ఈ లంగర్‌ఖానా కాస్త లంగర్‌హౌస్‌గా మారింది.
 లంగర్ అంటే ఏనుగును కట్టేసే గొలుసు. ఒక ముస్లిం సాధువుకు రాణి బంగారు గొలుసును కానుకగా ఇచ్చింది. సాధువు ఆ గొలుసును ముక్కలుగా చేసి అక్కడి కుటుంబాలకు పంచాడు. ఆ సందర్భంగా ప్రతి సంవత్సరం మొహర్రం 5వ రోజు లంగర్ ఉత్సవం జరుపుకుంటారు.

దేవాలయాలు, మసీదులు 

ఇక్కడ పురాతనమైన క్యుతుబ్ షాహి జమై మస్జిద్, బాపు ఘాట్ దగ్గర శ్రీరామాలయం ఉంది.

ఇతర విషయాలు 

లంగర్ హౌస్ లో మిలట్రీ హాస్పిటల్, కేంద్రీయ విద్యాలయం ఉంది. 20 ఇంజనీరింగ్ కళాశాలలు ఉన్నాయి, ఆ కళాశాలల విద్యార్థులు లంగర్ హౌస్ లోని వివిధ అపార్ట్మెంట్స్, ఇండ్లలో అద్దెకు ఉంటున్నారు. లంగర్‌హౌస్ పక్కన ఉన్న మూసి నది లో జాతాపిత మహాత్మా గాంధీ అస్థికలు కలుపుబడ్డాయి. ఆయన స్మారకంగా ఇక్కడ బాపు ఘాట్ నిర్మించబడింది, ముఖ్యమంత్రి, గవర్నరు ప్రతి సంవత్సరంలో రెండుసార్లు ఇక్కడికి వచ్చి గాంధీకి నివాళులు అర్పిస్తారు.

మూలాలు 

హైదరాబాదు జిల్లా
హైదరాబాదులోని ప్రాంతాలు
హైదరాబాదు